stanford-oval/wikipedia huggingface dataset:
Arnold Stang

| Arnold Stang |
| --- | --- |

Henkilötiedot
Syntynyt: 28. syyskuuta 1918  New York, New York
Kuollut: 20. joulukuuta 2009 (91 vuotta)  Newton, Massachusetts
Näyttelijä
Aktiivisena:  1942–2002
Merkittävät roolit:  Topi-katti (Topi-katti)
Palkinnot
 Annie (2005) 
Aiheesta muualla
IMDb 
Elonet
Arnold Stang (28. syyskuuta 1918 – 20. joulukuuta 2009) oli yhdysvaltalainen näyttelijä, joka tunnetaan parhaiten äänirooleistaan, joista Stang palkittiin Anniellä vuonna 2005.
Ura

Stang aloitti uransa radion parissa yhdeksänvuotiaana näytellessään Horn and Hardart's Children's Hour -radio-ohjelmassa. Ohjelman jälkeen hän muutti Massachusettsista New Yorkiin, jossa Stang radion lisäksi esiintyi 12-vuotiaana ensi kerran Broadwayllä näytelmässä All In Favour. 1940-luvulla Stang esiintyi satunnaisesti elokuvissa, kuten Let's Go Steady ja Laughter in Paris. Samaan aikaan hän teki äänirooleja animaatioihin, joista Stang tunnettiin Hermanin äänenä Famous Studiosin tuottamissa lyhytanimaatioissa, kuten Mice Paradise, City Kitty ja Bicep Built for Two. Vuonna 1951 hän esiintyi vakituisena näyttelijänä satiirisessa televisiosarjassa Henry Morgan's Great Talent Hunt. Vuonna 1961 Stang tuli tunnetuksi ääninäyttelijänä Hanna-Barberan tuottamasta Topi-katti-animaatiosarjasta, jossa hän esitti pääosaa. Stang esitti myös pääosaa yhdessä Arnold Schwarzeneggerin elokuvassa Hercules New Yorkissa vuonna 1970.
Aiheesta muualla

Starpulse (Arkistoitu – Internet Archive)
Great Character Actors
Voice Chasers (Arkistoitu – Internet Archive)
Jaakko Sievänen

Jaakko Sievänen (29. heinäkuuta 1932 Renko − 14. helmikuuta 2013 Helsinki) oli suomalainen taidemaalari.
Sievänen opiskeli vuosina 1954−1957 Suomen taideakatemiassa ja jatkoi opintojaan Firenzessä vuosina 1957–1958, samoin kuin Accademia di Belle Artissa Roomassa. Sievänen tunnetaan eräänä Suomen ensimmäisistä informalisteista, mutta myöhemmin hänen ilmaisunsa kehittyi vaiheittain realistisempaan suuntaan. Hänen varhaisissa teoksissaan olivat usein aiheena huonetilassa liikkuvat yksinäiset ihmiset, sittemmin myös esimerkiksi sensuellit muotokuvat. Sievänen oli mukana perustamassa taiteilijaryhmä Maaliskuulaisia 1960-luvun alussa. Sievänen asui Helsingissä, mutta työskenteli myös Italiassa. Hän toimi Kuvataideakatemian rehtorina vuosina 1974−1983. Sieväselle myönnettiin Pro Finlandia -palkinto vuonna 1991 ja vuonna 2000 hän oli Ars Fennica -ehdokkaana. Lisäksi hän oli Helsingin Juhlaviikkojen Vuoden taiteilija vuonna 1974. Professorin arvonimen Sievänen sai vuonna 2004 ja Kuvataideakatemian kunniatohtoriksi hänet vihittiin vuonna 2006.
Aiheesta muualla

Jaakko Sievänen Valtion taidemuseon kokoelmissa
Arnold Schalin

Elias Arnold Schalin (21. helmikuuta 1887 Uusikaarlepyy – 21. toukokuuta 1975 Uppsala) oli suomalainen kirkkoherra ja ruotsin kielellä kirjoittanut kristillinen kirjailija.
Schalinin vanhemmat olivat Uudenkaarlepyyn opettajaseminaarin johtaja Zacharias Schalin ja Alma Helena Montin.. Hän pääsi ylioppilaaksi Turun klassillisesta lyseosta 1906. Schalin suoritti teologian erotutkinnon 1911 ja hänet vihittiin papiksi samana vuonna.
Schalin oli Bergön kirkkoherrana 1917–1920 ja Loviisan kirkkoherrana 1920–1957. Hän sai rovastin arvon 1935. Schalin oli mukana juutalaislähetyksen toiminnassa ja hän lähti syksyllä 1912 vaimonsa ja diakonissa Ester Juveliuksen kanssa Itävalta-Unkarin alueella sijainneeseen Czernowitziin harjoittamaan lähetys- ja avustustyötä paikallisen juutalaisväestön keskuudessa. Tämä työ jatkui aina ensimmäisen maailmansodan puhkeamiseen saakka. Schalin oli mukana perustamassa Suomen Karmel-yhdistystä vuonna 1949 ja toimi yhdistyksen varapuheenjohtajana.
Arnold Schalin oli naimisissa 1912–1951 Verna Maria Andersinin (k. 1951) kanssa. Heidän tyttärensä oli arkkitehti Ebba-Stina Schalin-Hult. Schalinin veli oli kuvanveistäjä ja taidemaalari Teodor Schalin.
Teoksia

Om Judemissionen. Finska Missionssällskapet, Helsingfors 1912
"För Sions skull" : judefrågan i bibelns ljus. Finska missionssällskapet, Helsingfors 1916
Krist och antikrist.  Schildt, Helsingfors 1924, suomeksi Arne Ylermin kääntämänä nimellä Kristus ja Antikristus. Suomen lähetysseura, Helsinki 1925
Till avgörelse!. Kyrkans ungdom, Gamlakarleby 1926
Med Putti-Pelle bland holmar och skär. 1930, suomeksi nimellä Pikku Pelle saaristossa, kuvittanut Valma Kivitie.
Israel i smältdegeln. Finska missionssällskapet, Helsingfors 1940, suomeksi nimellä Israel sulatusahjossa. Suomen lähetysseura, Helsinki 1947
Henrik Renqvist : tal vid avtäckningen av en minnesten å Svartholm 25.6.1945. Lovisa 1945
Söken först Guds rike. Eget förlag, Lovisa 1952, suomeksi nimellä Etsikää ensin Jumalan valtakuntaa. Suomen Karmel-yhdistys, Helsinki 1952
Nekin todistavat : Kuolleen meren käsikirjoituslöydöt. Suomen lähetysseura, Helsinki 1958
Bibelns Gods rike : ett studium för bibelkretsar. Författaren, Åbo 1961
Lammets seger över vilddjuren och den stora skökan : bidrag till studiet av Uppenbarelseboken. Förbundet för svenskt församlingsarbete i Finland, Helsingfors 1966
Paulus, en ofullgången?. Förbundet för svenskt församlingsarbete i Finland, Helsingfors 1967
Käännöksiä

E. Clausen : Det ädla oljeträdet ; övers. från danskan av A. Schalin. Finska missionssällskapets förlag, Helsingfors 1919
4332 Milton

| 4332 Milton> Löytäminen |
| --- | --- |
Löytäjä:  Carolyn Shoemaker
Löytöpäivä:  5. syyskuuta 1983
Muut nimet:  1933 SH1, 1983 RC ja 1989 ET4
Fyysiset ominaisuudet
Halkaisija:  11,54  km
Pyörähdysaika:  3,295 h
Albedo:  0,2306
Absoluuttinen magnitudi:  12,8  ja 12,9
Asteroidiluokka:  X-tyypin asteroidi
Kiertorata
Kiertokohde:  Aurinko
Eksentrisyys:  0,32 , 0,3151315  tai 0,3143159448748669
Inklinaatio:  19,16941 astetta tai 19,16723068948631 astetta
Keskianomalia:  107,91250 astetta tai 222,0704935931647 astetta
Kiertoaika:  4,16 vuotta ja 1 519,617406784614 vuorokautta
Periapsis:  1,7700826 au ja 1,77370451835674 au
Apoapsis:  3,399 au ja 3,399828408650145 au
Radan isoakselin puolikas:  2,5845584 au ja 2,586766463503443 au
Aiheesta muualla
Minor Planet Center
JPL Small-Body Database
4332 Milton (aikaisemmin 1983 RC) on asteroidien päävyöhykkeellä sijaitseva asteroidi, jonka löysi C. S. Shoemaker Palomarissa 5. syyskuuta 1983. Asteroidin kiertoaika on 4,16 vuotta ja läpimitta 11,54 kilometriä.
117 Lomia

| 117 Lomia> Löytäminen |
| --- | --- |
Löytäjät:  Alphonse Borrelly
Löytöaika:  12. syyskuuta 1871
Kiertoradan ominaisuudet
Keskietäisyys Auringosta:  2,99054 AU
Pienin etäisyys Auringosta:  2,90445 AU
Suurin etäisyys Auringosta:  3,07663 AU
Eksentrisyys:  0,02879
Kiertoaika Auringon ympäri:  5,17 vuotta
Inklinaatio:  14,90213°
Fyysiset ominaisuudet
Läpimitta:  148,17 km
Pyörähdysaika:  9,127 h
Absoluuttinen kirkkaus:  7,95
Asteroidiluokka:  XC
117 Lomia on päävyöhykkeen asteroidi, joka löydettiin 12. syyskuuta 1871. Asteroidin löysi Alphonse Borrelly, ja se on todennäköisesti nimetty Lamian, kreikkalaisen mytologian Zeuksen suosiossa olleen hahmon mukaan, jonka kateellinen Hera teki hulluksi. Nimeämisessä lienee tapahtunut kirjoitusvirhe. Asteroidi voidaan luokitella X-tyypin ja C-tyypin asteroidin välimuodoksi.
.aq

.aq on Antarktiksen Internet-maatunnus verkkotunnuksille. Se on varattu etelämerellä ja Antarktiksen alueella toimiville organisaatioille. Tunnuksen käyttö aloitettiin 1992. Sitä ylläpitää Peter Mott ja Mott and Associates, jonka kotipaikka sijaitsee Russellissa, Uudessa-Seelannissa. Verkkoyhteyden voi muodostaa Antarktikselle ainoastaan satelliititse.
AC’97

AC’97 on vuonna 1997 julkaistu standardi äänikorttien ja modeemien toimintojen toteuttamiseksi. Standardi sisältää sähköisen rajapinnan (tasot ja ajoituksen), fyysisen rajapinnan ja protokollan.
Standardin on kehittänyt Intel Architecture Labs.[lähde? ]
Siihen kuuluu kaksi osaa, emolevyn eteläsiltaan integroitu AC'97 digital controller (DC97) ja koodekit, jotka sisältävät D/A- ja A/D-muuntimet. Näiden välillä on kaksisuuntainen digitaalinen AC-Link. Controller-piiri on piirisarjan valmistajan toteuttama, kun taas koodekkipiireillä on ollut useita valmistajia.
AC’97 1.x sisälsi näytteenottotaajuudeltaan kiinteän 48 kHz, 16-bittisen audion.
AC’97 2.1 lisäsi vaihdettavan näytteenottotaajuuden, mukaan lukien 44,1 kHz aina 96 kHz asti, 18 ja 20-bitin näytteistyksen ja kuuden äänikanavan tuen. Versio 2.2 lisäsi vaihtoehtoisen S/PDIF-tuen.
AC’97 käytettiin yleisesti toteuttamaan emolevylle integroitu äänikortti, joten se korvasi Sound Blaster -yhteensopivuuden PC:n äänikorttistandardina.
AC’97:n tukemat modeemit liitettiin emolevyllä AMR (audio/modem riser) tai CNR (Communications and Networking Riser) -korttipaikkoihin, jotka olivat yleisiä Pentium III/IV ja Athlon-ajan emolevyillä. Modeemeja ei yleensä toteutettu emolevylle integroituna, koska puhelinverkkoon liitettävät laitteet on sertifioitava esim. USA:ssa FCC:llä.
Vuonna AC'97-määrityksen on korvannut Intel High Definition Audio, joka ei ole taaksepäin yhteensopiva AC'97:n kanssa.
Aoi (1920)

| Aoi / 葵 |
| --- | --- |


Aluksen vaiheet
Rakentaja:  Kawasaki, Kōbe
Kölinlasku:  1. huhtikuuta 1920
Laskettu vesille:  9. marraskuuta 1920
Palveluskäyttöön:  10. joulukuuta 1920
Poistui palveluskäytöstä:  15. tammikuuta 1942
Loppuvaihe:  tuhoutunut 23. joulukuuta 1941
Tekniset tiedot
Uppouma:  864 t (normaali) 1 036 t (kuormattu)
Pituus:  85,3 m (kokonaispituus)
Leveys:  7,9 m
Syväys:  2,4 m
Koneteho:  21 500 ihp
Nopeus:  36 solmua
Miehistöä:  148
Aseistus
Aseistus:  3 × 120 mm/45 type 3 4 × 533 mm torpedoputkea
Aoi (jap. 葵) oli keisarillisen Japanin laivaston Momi-luokan hävittäjä toisessa maailmansodassa.
Valmistus

Alus tilattiin Kawasakin Kōben telakalta, missä köli laskettiin 1. huhtikuuta 1920. Se laskettiin vesille 9. marraskuuta. Aluksen varustamisesta vastaavaksi upseeriksi nimettiin 20. marraskuuta Chiya Sadae. Alus otettiin palvelukseen vielä saman vuoden lopulla 10. joulukuuta päällikkönään Chiya.
Palvelus

Alus oli 1940 Kuren laivastontelakalla modernisoitavana, jolloin yksi sen kolmesta Kampon-kattilasta poistettiin. Poiston seurauksena aluksen huippunopeus laski 18 solmuun. Lisäksi aluksen torpedoputket, takakannen tykkitorni ja miinanraivauskalusto poistettiin. Niiden tilalle asennettiin 25 millimetrin ilmatorjuntatykkejä, syvyyspommikiskoja ja -heittimiä. Yläkannen painon lisäyksen vuoksi jouduttiin painolastia lisäämään, mikä kasvatti uppouman 910 tonniin. Muutostyöt saatiin telakalla päätökseen 21. lokakuuta, jolloin alus luokiteltiin 1. huhtikuuta 1941 partioveneeksi nimellä partiovene No.32. Alus liitettiin 20. marraskuuta Nishikawa Hayamin johtamaan 1. partiovenelaivueeseen, jonka mukana se lähti 29. marraskuuta Trukilta Kwajaleiniin.
Aluksella vastaanotettiin 2. joulukuuta kello 12.08 tieto hyökkäyksestä Pearl Harboriin, mikä kertoi sotatoimien alkamisesta Yhdysvaltoja vastaan 8. joulukuuta. Seuraavana päivänä  alus saapui Kwajaleinille Roi-Namuriin. Partioveneet No.32 ja No.33 lähtivät Roi-Namurilta osallistuakseen hyökkäykseen Wakelle kontra-amiraali Kajioka Sadamichin osastossa, jonka muut alukset olivat kevyt risteilijä Yūbarin johtama 6. hävittäjälaivue, 18. risteilijäviirikkö, sukellusveneiden emälaiva Jingei sekä apuristeilijät Kongōmaru ja Kinriymaru.
Osasto aloitti 11. joulukuuta maihinnousuvalmisteluihin liittyvän tulivalmistelun tuhotakseen Waken puolustuksen. Taistelussa upposi kaksi ja vaurioitui kaksi hävittäjää. Lisäksi kaksi risteilijää kärsi lieviä vaurioita. Tappioiden seurauksena osasto vetäytyi takaisin Roille, jonne saavuttiin 13. joulukuuta.
No.32 lähti 21. joulukuuta maihinnousuosaston mukaan uudelleen merelle. Seuraavana päivänä aloitettiin maihinnousu uudelleen. Alus kuljetti Uchida Kinichin Maizurun 2. erityismaihinnousujoukkojen 1. komppaniaa. Taatakseen joukkojen maihinnousun alus ajoi matalikolle atollin etelärannalla lähellä lentotukikohdan eteläreunaa. Yhdysvaltain merijalkaväen kolmen tuuman tykit sytyttivät partioaluksen No.33 tuleen, joka valaisi rannalla olleen No.32:n. Useita kranaatteja osui alukseen sytyttäen senkin tuleen. Aluksen miehistö liittyi maihinnousujoukkoon.
Japanilaiset eivät yrittäneet pelastaa alusta saaren valtauksen jälkeen, vaan se oli edelleen rannalla amerikkalaisten vallatessa saaren takaisin 4. syyskuuta 1945.
Päälliköt

Aluksen päällikköinä olivat:
Chiya Sadae 20. joulukuuta 1920 – 1. joulukuuta 1921
Fujimori Seiichiro 20. heinäkuuta – 19. elokuuta 1922
Suzuki Kozo 6. tammikuuta – 20. huhtikuuta 1925
Sugimoto Michio 15. lokakuuta 1926 – 1. marraskuuta 1927
Itagaki Sakan 1. marraskuuta 1927 – 10. joulukuuta 1928
Setoyama Yasuhide 1. joulukuuta 1932 – 1. marraskuuta 1933
Antti Puuhaara (elokuva)

| Antti Puuhaara |
| --- | --- |
 Elokuvan juliste
Ohjaaja:  Riitta Rautoma Katariina Lahti Heikki Partanen
Käsikirjoittaja:  Erkki Mäkinen Heikki Partanen Katariina Lahti Riitta Rautoma
Perustuu:  kansantarinaan "Antti Puuhaara"
Tuottaja:  Heikki Partanen Riitta Rautoma
Säveltäjä:  Kari Rydman Martti Pokela
Kuvaaja:  Markku Lehmuskallio
Leikkaaja:  Keijo Virtanen
Lavastaja:  Juhani Pirskanen
Pääosat:  Markku Blomqvist Pertti Hilkamo Maritta Viitamäki Eero Melasniemi
Valmistustiedot
Valmistusmaa:  Suomi
Tuotantoyhtiö:  Partanen & Rautoma
Ensi-ilta:  1976
Kesto:  107 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Antti Puuhaara on suomalainen elokuva vuodelta 1976. Sen ovat ohjanneet Riitta Rautoma, Katariina Lahti ja Heikki Partanen. Elokuvan juoni perustuu vanhaan kansantarinaan "Antti Puuhaara", joka on tallennettu Hämeestä ja Satakunnasta ja julkaistu painettuna vuonna 1854 teossarjan Suomen kansan satuja ja tarinoita kakkososassa. Idea elokuvaan tuli Yhteishyvässä aikoinaan julkaistusta sarjakuvasta, johon tarinan oli kertonut Raul Roine, ja piirtäjänä oli vuoteen 1943 Aarne Nopsanen ja sen jälkeen Risto Mäkinen.
Tarina

Kertomuksen tapahtuma-ajankohdaksi on arvioitu 1600-luku, ja tapahtumapaikka on Karjalan saloilla ja perimmäisessä Pohjolassa. Antti-poika löytyy puun oksalta, jonne hänet on ripustanut rikas kauppias, kun hänelle on ennustettu, että poika perii hänen omaisuutensa. Metsästäjä löytää Antin ja kasvattaa hänet kuin oman pojan. Vuosien kuluttua kauppias osuu metsästäjän talolle, jossa Antin tarina selviää hänelle. Kauppias haluaa pojasta jälleen eroon, ja siitä alkaa Antin matka maailmalle.
Näyttelijät

| 0 | 1 | 2 |
| --- | --- | --- |
|  Markku Blomqvist  | … |  Markki Bohattov, kauppias viimeiseen hengenvetoon   |
|  Pertti Hilkamo  | … |  Antti Puuhaara, itseään etsivä nuorukainen   |
|  Maritta Viitamäki  | … |  Darja Bohattov, "Darjuska", kauppiaan tytär   |
|  Eero Melasniemi  | … |  Arho Mustahattu, joka tuntee poltetun tervan arvon   |
|  Matti Ruohola  | … |  traagikko, skomoroh, tsaarin-Venäjältä Karjalan korpiin karkotettu näyttelijä   |
|  Matti Pellonpää  | … |  koomikko, skomoroh, tsaarin-Venäjältä Karjalan korpiin karkotettu näyttelijä   |
|  Margit Lindeman  | … |  Savina Iivena, Bohattovin mielimä emäntäpiika   |
|  Asko Koukkari  | … |  Vilpas, emäntäpiian poika   |
|  Eila Rinne  | … |  Louhi, Pohjolan emäntä   |
|  Mariaana Fieandt  | … |  Tuonentytti, tyttiraiska maasta, josta ei ole paluuta   |
|  Leo Pentti  | … |  metsästäjä joka ruokkii Antista nuorukaisen   |
|  Arvi Moilanen  | … |  Teppana Partanen, Antin isä   |
|  Martti Kuosmanen  | … |  tervamies   |
|  Hannu Tuomainen  | … |  tervamies   |
|  Matti Pursiainen  | … |  tervamies   |
|  Risto Manner  | … |  tervamies   |
|  Esa Kupiainen  | … |  tervamies   |
|  Jukka Hakala  | … |  tervamies   |
|  Aapeli Tolonen  | … |  Tuonenpoika   |
|  Jaakko Talaskivi  | … |  mies Bohattovin pirtissä   |
Palkinnot

Elokuva sai  70 000 markan laatutuen ja kuvaaja Markku Lehmuskallio tämän ja toisen elokuvan ansiosta 2 000 markan valtion henkilökohtaisen elokuvataiteilijapalkinnon. Ohjaajat Heikki Partanen, Katariina Lahti ja Riitta Rautoma saivat yhdessä Vuoden ohjaus -Jussin.
Ystävänpäivä (elokuva)

| Ystävänpäivä> Valentine's Day |
| --- | --- |
 Ystävänpäivä virallinen juliste
Ohjaaja:  Garry Marshall
Käsikirjoittaja:  Abby Kohn   Mark Silverstein   Katherine Fugate
Tuottaja:  Mike Karz   Samuel J. Brown   Wayne Allan Rice   Josie Rosen
Säveltäjä:  John Debney
Kuvaaja:  Charles Minsky
Leikkaaja:  Bruce Green
Valmistustiedot
Valmistusmaa:   Yhdysvallat
Tuotantoyhtiö:  New Line Cinema
Levittäjä:  Warner Bros. InterCom Netflix
Ensi-ilta:  12. helmikuuta 2010
Kesto:  2 h 06 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ystävänpäivä (Valentine’s Day) on 12. helmikuuta 2010 ensi-iltansa saanut yhdysvaltalainen romanttinen komedia. Garry Marshallin ohjaaman elokuvan rooleissa on paljon tunnettuja näyttelijöitä.
Juoni

Ystävänpäivä on romanttinen tarina kaupunkilaisista, joiden elämänpolut risteävät yhden ystävänpäivän aikana Los Angelesissa.
Lomaileva upseeri nimeltä Kate (Julia Roberts) on matkustamassa lentäen Irakista Los Angelesiin, jolloin hän tapaa Holdenin (Bradley Cooper), homomiehen, jonka kumppani on jalkapallopelaaja (Eric Dane). Kukkakaupan omistaja Reed (Ashton Kutcher) kosii tyttöystäväänsä nimeltä Morley (Jessica Alba) samaan aikaan kun Julialla (Jennifer Garner) on poikaystävä nimeltä Harrison (Patrick Dempsey), jonka huomataankin olevan naimisissa.
Assistentti nimeltä Liz (Anne Hathaway) työskentelee kaupungin isoimmassa lahjakkuusvirastossa ja tapailee postinkäsittelypalvelussa työskentelevää assistenttia nimeltä Jason (Topher Grace). Hän toimii salaisesti puhelintyttönä. Katen äiti Estelle (Shirley MacLaine) on onnellinen eläkeläinen, jonka täytyy kertoa kaukaisesta seurustelusuhteesta aviomiehellensä nimeltä Edgar (Hector Elizondo). Heidän tyttärenpoikansa lapsenvahti (Emma Roberts) aikoo harrastaa seksiä poikaystävänsä kanssa, joka on samassa lukiossa kuin hän. Willy (Taylor Lautner) ja Felicia (Taylor Swift) ovat urheilullisia teini-ikäisiä, jotka ovat syvästi rakastuneita.
Samaan aikaan tiedottaja nimeltä Kara (Jessica Biel) on nähtävimminkin yksin ilman ketään, töissä ystävänpäivänä. Hän tapaa urheilu-uutisjuontajan (Jamie Foxx), johon hän rakastuu.
Soundtrack

Valentine's Day on virallinen soundtrack kyseiselle elokuvalle. Säveltäjänä toimi John Debney. Soundtrack julkaistiin 9. helmikuuta 2010.
Soundtrack > Kappaleet

| 0 | 1 | 2 |
| --- | --- | --- |
| Numero | Kappale | Esittäjä |
| 1. | Today Was a Fairytale | Taylor Swift |
| 2. | Say Hey (I Love You) | Michael Franti & Spearhead |
| 3. | I'm in the Mood For Love | Jools Holland ja Jamiroquai |
| 4. | On the Street Where You Live | Willie Nelson |
| 5. | Everyday | Sausalito Foxtrot |
| 6. | Stay here forever | Jewel |
| 7. | Amor | Ben E. King |
| 8. | Cupid | Amy Winehouse |
| 9. | The Way You Look Tonight | Maroon 5 |
| 10. | 4 and 20 | Joss Stone |
| 11. | Valentino | Diane Birch |
| 12. | Te Quiero Dijiste | Nat King Cole |
| 13. | Jump then fall | Taylor Swift |
| 14. | Shine | Black Gold |
| 15. | Keep on lovin' you | Steel Magnolia |
| 16. | Somebody to Love | Leighton Meester ft. Robin Thicke |
| 17. | I'm Into Something Good | The Bird and the Bee |
| 18. | Signed, Sealed, Delivered I'm Yours | Anju Ramapriyam |
Rooleissa

| 0 | 1 | 2 |
| --- | --- | --- |
|  Jessica Alba  | … |  Morley Clarkson   |
|  Kathy Bates  | … |  Pariterapeutti   |
|  Jessica Biel  | … |  Kara Monahan   |
|  Bradley Cooper  | … |  Holden Bristow   |
|  Eric Dane  | … |  Sean Jackson   |
|  Patrick Dempsey  | … |  Harrison Copeland   |
|  Hector Elizondo  | … |  Edgar Paddington   |
|  Jamie Foxx  | … |  Kelvin Briggs   |
|  Jennifer Garner  | … |  Julia Fitzpatrick   |
|  Topher Grace  | … |  Jason Morris   |
|  Anne Hathaway  | … |  Liz Corryn   |
|  Carter Jenkins  | … |  Alex Jons   |
|  Joe Jonas  | … |  Jake Patrick   |
|  Ashton Kutcher  | … |  Reed Bennet   |
|  Queen Latifah  | … |  Erin Patusi   |
|  Taylor Lautner  | … |  Tyler Harrington   |
|  Taylor Swift  | … |  Samantha Kenny   |
|  George Lopez  | … |  Alfonso Rodriguez   |
|  Shirley MacLaine  | … |  Estelle Paddington   |
|  Brooklynn Proulx  | … |  Madison Harrington   |
|  Emma Roberts  | … |  Grace Smart   |
|  Julia Roberts  | … |  Kate Bristow   |
|  Bryce Robinson  | … |  Charlie Smart   |
Ensi-illat

| Maa | Julkaisupäivä |
| --- | --- |
Egypti: 10. helmikuuta 2010
Argentiina: 10. helmikuuta 2010
Australia: 10. helmikuuta 2010
Saksa: 10. helmikuuta 2010
Kreikka: 10. helmikuuta 2010
Israel: 10. helmikuuta 2010
Hollanti: 10. helmikuuta 2010
Venäjä: 10. helmikuuta 2010
Singapore: 10. helmikuuta 2010
Etelä-Korea: 10. helmikuuta 2010
Sveitsi: 10. helmikuuta 2010
Suomi: 12. helmikuuta 2010
Yhdysvallat: 12. helmikuuta 2010
Espanja: 12. helmikuuta 2010
Brasilia: 12. helmikuuta 2010
Iso-Britannia: 12. helmikuuta 2010
Itävalta: 12. helmikuuta 2010
Viro: 12. helmikuuta 2010
Japani: 12. helmikuuta 2010
Puola: 12. helmikuuta 2010
Taiwan: 12. helmikuuta 2010
Hollanti: 17. helmikuuta 2010
Belgia: 17. helmikuuta 2010
Italia: 19. helmikuuta 2010
Slovenia: 18. helmikuuta 2010
Ranska: 21. helmikuuta 2010
Arvioita

Nyt-liitteessä neljä kriitikkoa antoi elokuvalle pistekeskiarvon 1,5.
Aiheesta muualla

Marjo Eskola: Ystävänpäivä (2010)  11.02.2010. Filmgoer.fi.[vanhentunut linkki]
Alive or Just Breathing

| Alive or Just Breathing Killswitch Engage |
| --- | --- | --- |

Studioalbumin tiedot
 Äänitetty : Lokakuu 2001 - Helmikuu 2002
 Julkaistu: 21. toukokuuta, 2002
 Tuottaja(t): Adam Dutkiewicz
 Tyylilaji: Metalcore
 Kesto: 44.56
 Levy-yhtiö: Roadrunner Records
Killswitch Engagen muut julkaisut
| Killswitch Engage 2000 | Alive or Just Breathing 2002 | The End of Heartache 2004 |
Alive or Just Breathing on yhdysvaltalaisen metalcore-yhtyeen Killswitch Engagen toinen studioalbumi. Se julkaistiin vuonna 2002 Roadrunner -levy-yhtiön kautta. Albumin miksasi Andy Sneap. Albumilla laulaa yhtyeen samana vuonna jättänyt Jesse Leach.
Kappaleet ”Temple from the Within” ja ”Vide Infra” on yhtyeen edelliseltä albumilta uudelleen äänitetty albumia varten.
Albumia pidetään metalcore-albumien klassikkona.
Kappaleet

Numbered Days – 3:35
Self Revolution  – 3:10
Fixation on the Darkness – 3:37
My Last Serenade – 4:13
Life to Lifeless – 3:17
Just Barely Breathing – 5:41
To the Sons of Man – 1:57
Temple from the Within – 4:04
The Element of One – 4:08
Vide Infra – 3:27
Without a Name – 1:44
Rise Inside – 5:54
Kappaleet > Bonus-CD vuoden 2005 uudelleenjulkaisussa

In the Unblind – 2:48
When the Balance Is Broken – 4:35
Untitled and Unloved – 3:20
Numbered Days (Demo Version) – 3:37
Fixation on the Darkness (Demo Version) – 3:38
Just Barely Breathing (Demo Version) – 5:13
Fixation on the Darkness (Howard Jones version) – 3:37
Studio Out Takes – 1:17
Kokoonpano

Jesse Leach – laulu
Adam Dutkiewicz – kitarat, taustalaulu, rummut, kontrabasso [lähde? ], lyömäsoittimet, piano
Joel Stroetzel – kitarat
Mike D’Antonio – bassokitara
Kokoonpano > Vierailevat muusikot

Becka Dutkiewicz ja Philip Labonte – taustalaulut
Arvostelut

Allmusic:
Imperiumi: 8½/10
Aiheesta muualla

Alive or Just Breathing Discogsissa. (englanniksi)
Albumi Alive or Just Breathing Encyclopaedia Metallum -sivustolla (englanniksi)
Killswitch Engage
| --- | --- |
Studioalbumit:   Killswitch Engage (2000)  Alive or Just Breathing  The End of Heartache  As Daylight Dies  Killswitch Engage (2009)  Disarm the Descent  Incarnate  Atonement 
Singlet:   ”Self Revolution”  ”My Last Serenade"  "The Element of One"  "Rose of Sharyn"  "The End of Heartache"  "A Bid Farewell"  "My Curse"  "The Arms of Sorrow"  "Holy Diver"  "Reckoning"  "Starting Over"  "Take Me Away"  "Save Me"  "In Due Time"  "Always"  "Strenght of the Mind"  "Hate by Design"  "Cut Me Loose"  "Unleashed"  "I Am Broken Too"  "The Signal Fire"  "I Can't Be the Only One" 
Videoalbumit:   (Set This) World Ablaze  Beyond the Flames: Home Video, Part II